บันทึกการประชุมสภาองค์การบริหารส่วนตำบลประทาย

สมัยสามัญ สมัยที่ ๓ ประจำปี ๒๕๖๒

วันพฤหัสบดีที่ ๑ สิงหาคม ๒๕๖๒

ณ ห้องประชุมสภาองค์การบริหารส่วนตำบลประทาย

ผู้ประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นางเนี้ยม ประสิทธิ์สุวรรณ | ส.อบต.หมู่ ๘ | เนี้ยม ประสิทธิ์สุวรรณ |  |
| ๒. | นางสงบ แก้วคูนอก | ส.อบต.หมู่ ๘ | สงบ แก้วคูนอก |  |
| ๓. | นายพุฒ ภูคำศักดิ์ | ส.อบต.หมู่ ๙ | พุฒ ภูคำศักดิ์ |  |
| ๔. | นายอุดม เบียดนอก | ส.อบต.หมู่ ๙ | อุดม เบียดนอก |  |
| ๕. | นายพิชิต สมน้อย | ส.อบต.หมู่ ๑๐ | พิชิต สมน้อย |  |
| ๖. | นางสมจิต พังไธสง | ส.อบต.หมู่ ๓ | สมจิต พังไธสง |  |
| ๗. | นายสมบูรณ์ ทางไธสง | ส.อบต.หมู่ ๓ | สมบูรณ์ ทางไธสง |  |
| ๘. | นายธวัชชัย นาหนองขาม | ส.อบต.หมู่ ๑๑ | ธวัชชัย นาหนองขาม |  |
| ๙. | นายไพรัตน์ เสริมนอก | ส.อบต.หมู่ ๕ | ไพรัตน์ เสริมนอก |  |
| ๑๐. | นายศักดิ์ดา มีกรอบทอง | ส.อบต.หมู่ ๕ | ศักดิ์ดา มีกรอบทอง |  |
| ๑๑. | นายอนุรักษ์ นาหนองขาม | ส.อบต.หมู่ 10 | อนุรักษ์ นาหนองขาม |  |
| ๑๒. | นางสุดาวัน พลดงนอก | รองประธานสภา | สุดาวัน พลดงนอก |  |
| ๑๓. | นายสุวรรณ มะปะโท | ส.อบต.หมู่ ๑๑ | สุวรรณ มะปะโท |  |
| ๑๔. | นายภมรทัศน์ นิติโสภณทัศน์ | ส.อบต.หมู่ ๑๔ | ภมรทัศน์ นิติโสภณทัศน์ |  |
| ๑๕. | นายบุญพงษ์ ฝาไธสง | ส.อบต.หมู่ ๔ | บุญพงษ์ ฝาไธสง |  |
| ๑๖. | นายธนาคม สียางนอก | ประธานสภาฯ | ธนาคม สียางนอก |  |
| ๑๗. | นายธีรภัทร์ คำสิงห์นอก | ส.อบต.หมู่ ๖ | ธีรภัทร์ คำสิงห์นอก |  |
| ๑๘. | นายบุญช่วย ลุ่มนอก | ส.อบต.หมู่ ๑๖ | บุญช่วย ลุ่มนอก |  |
| ๑๙. | นายเลา สุทธรัตน์ | ส.อบตหมู่ ๔ | เลา สุทธรัตน์ |  |
| ๒๐. | นายทองใบ ศิริมนตรี | ส.อบต.หมู่ ๑๒ | ทองใบ ศิริมนตรี |  |
| ๒๑. | น.ส.ศรีเสาวลักษณ์ เย็นวัฒนา | เลขานุการสภาฯ | ศรีเสาวลักษณ์ เย็นวัฒนา |  |

ผู้เข้าร่วมประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นางฐิติรัตน์ เรืองกิจวัฒน์ | นายก อบต. | ฐิติรัตน์ เรืองกิจวัฒน์ |  |
| ๒. | นางจิตตานันท์ รักษาชาติ | รองนายก อบต. | จิตตานันท์ รักษาชาติ |  |
| ๓. | นายบุญช่วย พลศรี | รองนายก อบต. | บุญช่วย พลศรี |  |
| ๔. | นายชาญ ฮุยสุสดี | เลขานุการนายก | ชาญ ฮุยสุสดี |  |
| ๕. | นางมะลิ ด้วงตะกั่ว | ผญ.บ.ม.๙ | มะลิ ด้วงตะกั่ว |  |
| ๖. | นางนภา ฉาไธสง | ผอ.กองคลัง | นภา ฉาไธสง |  |
| ๗. | นางสาวสุบังอร วาปีโกมล | หน.สำนักปลัด | สุบังอร วาปีโกมล |  |
| ๘. | นางสาวรัตติกาล จันทะราช | นักวิเคราะห์ฯ | รัตติกาล จันทะราช |  |
| ๙. | นางทองพูล โยธานัน | ผอ.กองช่าง | ทองพูล โยธานัน |  |
| ๑๐. | นางสุหรา โชควังทอง | ผู้ช่วย ผญ.บ.ม.๕ | สุหรา โชควังทอง |  |
| ๑๑. | นางเพียร ปุราสะเก | ผญ.บ.ม.๕ | เพียร ปุราสะเก |  |
| 12. | นายจักรพงศ์ สุวรรณศักดิ์ | รองปลัด อบต. | จักรพงศ์ สุวรรณศักดิ์ |  |

ผู้ไม่มาประชุม

|  |  |  |  |
| --- | --- | --- | --- |
| ลำดับ | ชื่อ-สกุล | ตำแหน่ง | หมายเหตุ |
| ๑. | นายมนตรี ชัยลิ้นฟ้า | ส.อบต.หมู่ ๑๒ | ลา |
| ๒. | นายปิยะ สวัสดิพรไพบูลย์ | ส.อบต.หมู่ ๑๔ | ลา |

ที่ประชุมพร้อมประธานเปิดการประชุมเวลา ๙.๐๐ น.

ระเบียบวาระที่ ๑ ประธานแจ้งที่ประชุมทราบ

1. องค์การบริหารส่วนตำบลประทาย ได้ประกาศเปิดสมัยประชุมสภาองค์องค์การบริหารส่วนตำบลสามัญ สมัยที่ ๓ ประจำปี ๒๕๖๒ มีกำหนด ๑๕ วัน เนื่องจากถึงกำหนดสมัยการประชุมสภาองค์การบริหารส่วนตำบลประทาย ตามที่กำหนดไว้ จึงได้เรียกประชุมสภาในวันนี้
2. รายละเอียดร่างข้อบัญญัติงบประมาณรายจ่ายประจำปี ๒๕๖๓ ที่ได้ส่งไปให้ทุกท่านแล้วคงจะได้พิจารณาดูรายละเอียดเรียบร้อยทุกท่าน
3. องค์การบริหารส่วนตำบลประทายได้รับการตรวจประเมิน LPA เมื่อวันที่ ๑๔ มิถุนายน ๒๕๖๒ ผลการตรวจผ่านการประเมิน

ระเบียบวาระที่ ๒ รับรองรายงานการประชุมครั้งที่ผ่านมา

ที่ประชุม มีมติเป็นเอกฉันท์รับรองรายงานการประชุมครั้งที่ผ่านมา

ระเบียบวาระที่ ๓ เรื่องเสนอเพื่อพิจารณา

ประธานสภาฯ ตามที่คณะผู้บริหารได้เสนอร่างข้อบัญญัติงบประมาณรายจ่ายประจำปีงบประมาณ ๒๕๖๓ ต่อสภาองค์การบริหารส่วนตำบลประทายอีกครั้งหนึ่ง นโยบายการดำเนินการในปีงบประมาณ ๒๕๖๓ ขอเชิญท่านนายกได้แถลงงบประมาณต่อสภาท้องถิ่นแห่งนี้

 ขั้นรับหลักการ

นายกฯ ดิฉันนางฐิติรัตน์ เรืองกิจวัฒน์ นายกองค์การบริหารส่วนตำบลประทาย ขอแถลงงบประมาณ ประกอบงบประมาณรายจ่ายประจำปีงบประมาณ พ.ศ. ๒๕๖๓ ท่านประธานสภา และสมาชิกสภาองค์การบริหารส่วนตำบลประทาย บัดนี้ได้ถึงเวลาที่คณะผู้บริหารขององค์การบริหารส่วนตำบลประทาย จะได้เสนอร่างข้อบัญญัติงบประมาณรายจ่ายประจำปีต่อสภาองค์การบริหารส่วนตำบลประทายอีกครั้งหนึ่ง ฉะนั้น ในโอกาสนี้คณะผู้บริหารองค์การบริหารส่วนตำบลประทาย จึงขอชี้แจงให้ท่านประธานและสมาชิกทุกท่านได้ทราบถึงสถานการณ์คลัง ตลอดจนหลักการและแนวนโยบายการดำเนินการ ในปีงบประมาณ พ.ศ. ๒๕๖๓ ดังต่อไปนี้

 ประมาณการรายรับ

 รายได้ที่จัดเก็บเอง ๗๕๒,๐๐๐ บาท

 รายได้ที่รัฐบาลจัดสรรให้ฯ ๑๔,๙๐๒,๓๐๐ บาท

 รายได้ที่รัฐบาลอุดหนุนให้ฯ ๑๑,๘๐๐,๐๐๐ บาท

 รวมประมาณการรายรับเป็นเงิน ๒๗,๔๕๔,๓๐๐ บาท

 ประมาณการรายจ่าย

 **จ่ายจากงบประมาณ**

 งบกลาง ๖,๒๐๑,๒๘๐ บาท

งบบุคลากร ๑๐,๖๓๕,๓๔๐ บาท

งบดำเนินงาน ๕,๖๑๙,๔๘๐ บาท

งบลงทุน ๓,๔๘๔,๐๐๐ บาท

งบรายจ่ายอื่น ๕๕,๐๐๐ บาท

งบเงินอุดหนุน ๒,๐๑๔,๘๔๐ บาท

 รวมประมาณการรายจ่าย ๒๗,๔๕๔,๓๐๐ บาท

 ส่วนในรายละเอียดค่าใช้จ่ายในปีงบประมาณ ๒๕๖๓ ได้ส่งให้ท่านในหนังสือเชิญประชุมเรียบร้อยแล้วขอให้ทุกท่านได้พิจารณาในรายละเอียดรายการทุกหมวดทุกรายการเพื่อจะได้พิจารณารับหลักการหรือไม่อย่างไร เชิญท่านได้พิจารณาในรายละเอียด

ที่ประชุม ได้พิจารณากันอย่างกว้างขวางในรายละเอียดโครงการในร่างข้อบัญญัติงบประมาณรายจ่ายประจำปี ๒๕๖๓ ในครั้งนี้

ประธานสภา เมื่อท่านได้พิจารณาในรายละเอียดเรียบร้อยแล้วผมขอให้สมาชิกสภาองค์การบริหารส่วนตำบลประทายได้พิจารณารับหลักการในร่างข้อบัญญัติงบประมาณรายจ่ายประจำปี ๒๕๖๓ ครั้งนี้ด้วย

มติที่ประชุม ได้พิจารณาในร่างข้อบัญญัติงบประมาณรายจ่ายประจำปี ๒๕๖๓ แล้วมีมติเป็นเอกฉันท์รับหลักการร่างข้อบัญญัติงบประมาณรายจ่ายประจำปีงบประมาณ ๒๕๖๓

 เลือกคณะกรรมการแปรญัตติ

ประธานสภา เมื่อท่านได้รับหลักการแล้วในลำดับต่อไปเป็นการตั้งคณะกรรมการแปรญัตติ ๓-๗ ท่าน เพื่อพิจารณาร่างข้อบัญญัติงบประมาณรายจ่ายประจำปีงบประมาณ ๒๕๖๓ ที่ประชุมเห็นควรเสนอคณะกรรมการในครั้งนี้กี่ท่าน

ที่ประชุม ได้พิจารณากันอย่างกว้างขวาง

มติที่ประชุม มีติเป็นเอกฉันท์เสนอ ๓ ท่าน

ประธานสภา เมื่อท่านมีมติดังกล่าวแล้วขอให้ที่ประชุมสภาแห่งนี้เลือกบุคคลที่จะแต่งตั้งเป็นคณะกรรมการแปรญัตติโดยเสนอครั้งละหนึ่งท่านและมีผู้รับรองสองท่าน จนกว่าจะครบสามท่านตามมติที่ประชุมที่ได้ลงมติไว้แล้ว

ส.อบต.ม.๘ ดิฉันนางเนี้ยม ประสิทธิ์สุวรรณ ส.อบต.หมู่ ๘ ขอเสนอนายพุฒ ภูคำศักดิ์ เป็นคณะกรรมการแปรญัตติ

ประธานสภาฯ มีผู้ใดเสนออีก ถ้าไม่มีขอผู้รับรองสองท่านครับ

ส.อบต.ม.๕ ผมนายไพรัตน์ เสริมนอก ส.อบต.หมู่.๕ ขอรับรองครับ

ส.อบต.ม.๑๐ ผมนายพิชิต สมน้อย ส.อบต.หมู่ ๑๐ ขอรับรองครับ

ประธานสภาฯ ขอมติที่ประชุมด้วยครับ

มติที่ประชุม มีมติเป็นเอกฉันท์ให้นายพุฒ ภูคำศักดิ์ ส.อบต.หมู่ ๙ เป็นคณะกรรมการแปรญัตติ

ประธานสภาฯ ในลำดับถัดไปขอให้ท่านสมาชิกเสนอคณะกรรมการแปรญัตติลำดับที่สองครับ

ส.อบต.ม.๘ ดิฉันนางสงบ แก้วคูนอก ส.อบต.หมู่ ๘ ขอเสนอ นายทองใบ ศิริมนตรี เป็นคณะกรรมการแปรญัตติ

ประธานสภาฯ มีผู้ใดเสนออีก ถ้าไม่มีขอผู้รับรองสองท่านครับ

ส.อบต.ม.๙ ผม นายพุฒ ภูคำศักดิ์ ส.อบต.หมู่ ๙ ขอรับรองครับ

ส.อบต.ม.๕ ผมนายศักดิ์ดา มีกรอบทอง ส.อบต.หมู่ ๕ ขอรับรองครับ

ประธานสภาฯ มีท่านใดเสนออีก ถ้าไม่มีขอมติที่ประชุมด้วยครับ

มติที่ประชุม มีมติเป็นเอกฉันท์ให้นายทองใบ ศิริมนตรี ส.อบต.หมู่ ๑๒ เป็นคณะกรรมการแปรญัตติ

ประธานสภาฯ ในลำดับถัดไปขอให้ท่านสมาชิกเสนอคณะกรรมการแปรญัตติลำดับที่สามครับ

ส.อบต.ม.๑๑ ผมนายสุวรรณ มะปะโท ส.อบต.หมู่ ๑๑ ขอเสนอนายศักดิ์ดา มีกรอบทอง เป็นคณะกรรมการแปรญัตติ

ประธานสภาฯ มีผู้ใดเสนออีก ถ้าไม่มีขอผู้รับรองสองท่านครับ

ส.อบต.ม.๓ ดิฉันนางสมจิต ทางไธสง ส.อบต.หมู่ ๓ ขอรับรองคะ

ส.อบต.ม.๑๐ ผมนายอนุรักษ์ นาหนองขาม ส.อบต.หมู่ ๑๐ ขอรับรองครับ

ประธานสภาฯ ขอมติที่ประชุมด้วยครับ

มติที่ประชุม มีมติเป็นเอกฉันท์ให้นายศักดิ์ดา มีกรอบทอง ส.อบต.หมู่ ๕ เป็นคณะกรรมการแปรญัตติ

ประธานสภา เมื่อที่ประชุมได้เลือกคณะกรรมการแปรญัตติเรียบร้อยแล้วขอให้ท่านสมาชิกที่มีความประสงค์ยื่นคำแปรญัตติในร่างข้อบัญญัติงบประมาณรายจ่ายประจำปี ๒๕๖๓ ได้ที่คณะกรรมการแปรญัตติ ณ ที่ทำการองค์การบริหารส่วนตำบลประทายไม่เว้นวันหยุดราชการ ในระหว่างวันที่ ๑ สิงหาคม ๒๕๖๒ เวลา ๑๔.๐๐ น. ถึงวันจันทร์ที่ ๕ สิงหาคม ๒๕๖๒ เวลา ๑๖.๓๐ น. ณ ที่ทำการองค์การบริหารส่วนตำบลประทายไม่เว้นวันหยุดราชการ และประชุมคณะกรรมการแปรญัตติในวันพุธที่ ๗ สิงหาคม ๒๕๖๒ ขอให้ท่านที่ยื่นแปรญัตติได้เข้าร่วมประชุมด้วย หากท่านไม่เข้าร่วมประชุมถือว่าการยื่นแปรญัตติในครั้งนั้นเป็นอันตกไป การนัดหมายวันประชุมของคณะกรรมการแปรญัตติขอให้ท่านเลขาสภาเป็นผู้นัดหมายวันเวลาและสถานที่ในการประชุม

 ส่วนการประชุมสภาจะแจ้งให้ทุกท่านทราบอีกครั้งหนึ่งหลังจากการประชุมของคณะกรรมการแปรญัตติเรียบร้อยแล้ว

เลขาสภาฯ ขอนัดหมายการประชุมของคณะกรรมการแปรญัตติในวันที่ ๑ สิงหาคม ๒๕๖๒ ณ ห้องประชุมสภาองค์การบริหารส่วนตำบลประทาย เวลา ๑๔.๓๐ น. ขอให้คณะกรรมการแปรญัตติได้มาประชุมโดยพร้อมเพียงกัน

๓.๓ โอนงบประมาณรายจ่ายประจำปีงบประมาณ ๒๕๖๒

ประธานสภา คณะผู้บริหารขอโอนงบประมาณเพื่อตั้งจ่ายเป็นรายการใหม่ โดยอาศัยอำนาจตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ. ๒๕๔๑ หมวด ๔ ข้อ ๒๗ การโอนงบประมาณรายจ่ายในหมวดครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจของสภาท้องถิ่น เหตุดังกล่าวจึงได้นำรายการที่ขอโอนเพื่อตั้งจ่ายรายการใหม่นำเสนอต่อสภาเพื่อพิจารณา คือ

1. อุดหนุนการประปาส่วนภูมิภาคสาขาชุมพวง เพื่อวางท่อขยายเขตจำหน่ายน้ำประปาบริเวณบ้านหันเตย หมู่ที่ ๑๐ เป็นเงิน ๔๙๙,๑๐๐ บาท ขอโอนจากงานบริหารงานคลัง หมวดเงินเดือนและค่าจ้างประจำ เงินเดือน(ฝ่ายประจำ) เงินเดือนพนักงาน เดิมตั้งไว้ ๑,๐๖๓,๙๘๐ บาท ใช้ไปแล้ว ๖๗๓,๙๖๐ บาท คงเหลือ ๓๒๐,๙๖๐ บาท โอนไปแล้ว ๖๙,๐๖๐ บาท ขอโอนครั้งนี้ ๑๗๙,๑๐๐ บาท คงเหลือหลังโอน ๑๔๑,๘๖๐ บาท และงานบริหารทั่วไป หมวดค่าใช้สอย ค่าใช้จ่ายเกี่ยวกับการเลือกตั้งสภาท้องถิ่นหรือผู้บริหารท้องถิ่น เดิมตั้งไว้ ๓๐๐,๐๐๐ บาท ขอโอนครั้งนี้ ๓๐๐,๐๐๐ บาท และ ค่าใช้จ่ายตามโครงการอบรมให้ความรู้ด้านกฎหมายต่างๆ ตั้งไว้ ๒๐,๐๐๐ บาท ขอโอนครั้งนี้ ๒๐,๐๐๐ บาท รวมเป็นเงินขอโอน ๔๙๙,๑๐๐ บาท

ขอให้สภาองค์การบริหารส่วนตำบลประทายได้พิจารณาหากเห็นเป็นประการใดให้ข้อพิจารณาด้วย

มติที่ประชุม ที่ประชุมมีมติเป็นเอกฉันท์ ให้โอนตั้งจ่ายรายการใหม่ อุดหนุนการประปาส่วนภูมิภา สาขาชุมพวง เพื่อวางท่อขยายเขตจำหน่ายน้ำประปาบริเวณบ้านหันเตย หมู่ที่ ๑๐ เป็นเงิน ๔๙๙,๑๐๐ บาท

1. โครงการก่อสร้างถนนคอนกรีตเสริมเหล็ก หมู่ที่ ๑๑ (ต่อ คสล.เดิม ไปอบต.สายทางหลวง ๒๒๘๕-๒๐๒ ) ขนาดกว้าง ๖ เมตร ยาว ๑๒๔ เมตร หนา ๐.๑๕ เมตร หรือพื้นที่ไม่น้อยกว่า ๗๔๔ ตารางเมตร เป็นเงิน ๔๕๔,๕๐๐ บาท โดยขอโอนจากแผนงานแผนงานอุตสาหกรรมและการโยธา งบลงทุน ค่าที่ดินและสิ่งก่อสร้าง ค่าบำรุงรักษาและปรับปรุงที่ดินและสิ่งก่อสร้าง ตั้งไว้ ๔๖๑,๐๐๐ บาท ขอโอน ๔๕๔,๕๐๐ บาท คงเหลือ ๖,๕๐๐ บาท

ขอให้สภาองค์การบริหารส่วนตำบลประทายได้พิจารณาหากเห็นเป็นประการใดให้ข้อพิจารณาด้วย

มติที่ประชุม ที่ประชุมมีมติเป็นเอกฉันท์ ให้โอนตั้งจ่ายรายการใหม่โครงการก่อสร้างถนนคอนกรีตเสริมเหล็ก หมู่ที่ ๑๑ (ต่อ คสล.เดิม ไปอบต.สายทางหลวง ๒๒๘๕-๒๐๒ ) ขนาดกว้าง ๖ เมตร ยาว ๑๒๔ เมตร หนา ๐.๑๕ เมตร หรือพื้นที่ไม่น้อยกว่า ๗๔๔ ตารางเมตร เป็นเงิน ๔๕๔,๕๐๐ บาท

ระเบียบวาระที่ ๔ เรื่องอื่นๆ

ส.อบต.ม.๑๐ ผมนายพิชิต สมน้อย สมาชิกสภาองค์การบริหารส่วนตำบล หมู่ที่ ๑๐ ขอเสนอความเห็นเกี่ยวกับการขุดลอกห้วยเตย ช่วงนี้น้ำในห้วยแห้งไม่มีน้ำน่าจะดำเนินการขุดลอก

นายกฯ ในการขุดลอกกรมเจ้าท่าได้พิจารณาเกี่ยวกับการขุดลอกแหล่งน้ำ ลำสะแทดในช่วงปี ๒๕๖๒ เพื่อแก้ไขปัญหาการขาดแคลนน้ำ

ผญ.บ.ม.๙ ดิฉันนางมะลิ ด้วงตะกั่ว ผู้ใหญ่บ้านหมู่บ้าน ๙ ขอความอนุเคราะห์องค์การบริหารส่วนตำบลประทาย ช่วยขุดลอกขยายสระประปาของบ้านนางิ้วแก้ไขปัญหากการขาดแคลนน้ำของราษฎรในหมู่บ้าน

รองนายกฯ ผมนายบุญช่วย พลศรี รองนายกองค์การบริหารส่วนตำบลประทาย ขอแจ้งท่านสมาชิกสภาทราบเรื่องการออกสำรวจของช่างประปาส่วนภูมิภาคที่บ้านหนองโน หมู่ที่ ๔ ผลสำรวจปรากฏว่าแรงดันน้ำถึงสามารถที่จะวางท่อขยายเขตประปาได้

ส.อบต.ม.๑๒ ผมนายทองใบ ศิริมนตรี สมาชิกสภาองค์การบริหารส่วนตำบล หมู่ที่ ๑๒ ช่วงนี้สถานการณ์แล้งหนักถ้าฝนยังไม่ตกช่วงเดือนสิงหาคม เดือนกันยายน วิกฤตแน่นอน เกษตรกรที่ตกหล่นจากการขึ้นทะเบียนเกษตรให้ไปแจ้งที่เกษตรอำเภอประทายได้ มีเจ้าหน้าที่รอรับอยู่ประจำเพื่ออำนวยความสะดวกให้กับพี่น้องเกษตรกร ขอประชาสัมพันธ์ให้ทราบทั่วกันครับ

ประธานสภา มีท่านใดจะเสนอหรือแจ้งให้ที่ประทราบหรือไม่ครับ ถ้าไม่มีขอปิดประชุมครับ

ปิดประชุมเวลา ๑๓.๓๐ น.

 ลงชื่อ ศรีเสาวลักษณ์ เย็นวัฒนา ผู้บันทึกการประชุม

 (นางสาวศรีเสาวลักษณ์ เย็นวัฒนา)

 เลขานุการสภาองค์การบริหารส่วนตำบลประทาย

ลงชื่อ ทองใบ ศิริมนตรี กรรมการตรวจรายงานการประชุม

 (นายทองใบ ศิริมนตรี)

สมาชิกสภาองค์การบริหารส่วนตำบล หมู่ที่ ๑๒

ลงชื่อ ศักดิ์ดา มีกรอบทอง กรรมการตรวจรายงานการประชุม

 (นายศักดิ์ดา มีกรอบทอง)

สมาชิกสภาองค์การบริหารส่วนตำบล หมู่ที่ ๕

ลงชื่อ พุฒ ภูคำศักดิ์ กรรมการตรวจรายงานการประชุม

 (นายพุฒ ภูคำศักดิ์)

สมาชิกสภาองค์การบริหารส่วนตำบล หมู่ที่ ๙

ลงชื่อ ธนาคม สียางนอก

(นายธนาคม สียางนอก)

 ประธานสภาองค์การบริหารส่วนตำบลประทาย